Държавен вестник, бр. 71, 2010 г., стр. 13

БРОЙ  71	
Д Ъ Р Ж А В Е Н  В Е С Т Н И К 	
СТР.  13  
(2) Задължението за плащане на такси за 
поддържане приключва с плащането на таксата 
за годината, в която е публикувано съобще­
нието за издаване на европейския патент в 
Европейския патентен бюлетин.“
34. Член 87 се изменя така: 
„Член 87
Право на приоритет
(1) Всяко лице или неговият правоприем­
ник, което е подало във или за:
(а) страна – член на Парижката конвенция 
за закрила на индустриалната собственост, или
(б) страна – член на Световната търговска 
организация, заявка за патент, полезен модел 
или удостоверение за полезност или неговият 
правоприемник, може да се позове за целите 
на подаване на европейска патентна заявка за 
същото изобретение на право на приоритет 
за период дванадесет месеца от датата на 
подаване на първата заявка.
(2) Всяка заявка, която е еквивалентна на 
редовно подадена национална заявка съгласно 
националното законодателство на страната, 
в която е подадена, или въз основа на дву­
странни или многостранни споразумения, 
включително тази конвенция, се признава за 
пораждаща право на приоритет.
(3) Под редовно подадена национална за­
явка се разбира всяка заявка, чиято дата на 
подаване може да бъде установена независимо 
от по-нататъшната съдба на заявката.
(4) Последваща заявка със същия предмет 
като този на предшестваща по-ранна заявка 
и подадена във или по отношение на същата 
страна се счита за първа заявка за целите на 
определяне на приоритета, при условие че на 
датата на подаване на последващата заявка 
по-ранната заявка е оттеглена, изоставена или 
отказана, без да е станала общодостъпна и без 
да оставя неуредени права, и не е служила за 
основание за претендиране на приоритет. По-
ранната заявка не може да служи след това 
за основание за претендиране на приоритет.
(5) Ако първата заявка е подадена в орган 
по индустриалната собственост, който не е 
обвързан с Парижката конвенция за закрила 
на индустриалната собственост или на Спогод­
бата за учредяване на Световната търговска 
организация, алинеи 1 до 4 се прилагат, ако 
този орган в съответствие със съобщение на 
Президента на Европейското патентно ве­
домство приеме, че първа заявка, подадена в 
Европейското патентно ведомство, поражда 
право на приоритет при условия и с действия, 
еквивалентни на заложените в Парижката 
конвенция.“
35. Член 88 се изменя така: 
„Член 88
Претенция за приоритет
(1) Заявител, желаещ да ползва приоритета 
на по-ранна заявка, трябва да подаде деклара­
ция за приоритет и всички други необходими 
документи в съответствие с Правилника за 
прилагане.
(2) Европейска патентна заявка може да 
се позове на множество приоритети незави­
симо от факта, че са породени в различни 
страни. Когато е необходимо, множество от 
приоритети могат да се претендират за вся­
ка една претенция. Когато са претендирани 
множество от приоритети, сроковете с начало 
от приоритетната дата започват да текат от 
датата на най-ранния приоритет.
(3) Когато европейска патентна заявка се 
позовава на един или повече приоритети, 
правото на приоритет покрива само тези 
елементи от европейската патентна заявка, 
които са включени в заявката или заявките, 
от които е претендиран приоритет. 
(4) Ако определени елементи на изобрете­
нието, за което се претендира приоритет, не 
се съдържат във формулираните в по-ранната 
заявка претенции, приоритет все пак може да 
се признае при условие, че такива елементи 
са разкрити в документите по по-ранната 
заявка като цяло.“
36. Член 90 се изменя така:
„Член 90
Проверка за установяване на дата на подаване 
и експертиза на формалните изисквания
(1) Европейското патентно ведомство про­
верява в съответствие с Правилника за прила­
гане дали заявката отговаря на изискванията 
за установяване на дата на подаване.
(2) Ако датата на подаване не може да се 
установи при проверката по ал.1, заявката не 
се разглежда като европейска патентна заявка.
(3) Ако бъде установена дата на подаване 
на европейската патентна заявка, Европейско­
то патентно ведомство извършва експертиза 
съгласно Правилника за прилагане дали са 
изпълнени изискванията на членове 14, 78 
и 81 и, където е целесъобразно, с член 88, 
алинея 1 и член 133, алинея 2, както и с дру­
гите изисквания, заложени в Правилника за 
прилагане.
(4) Когато Европейското патентно ведом­
ство констатира недостатъци при извършване 
на експертизата по алинеи 1 или 3, които могат 
да бъдат отстранени, то дава на заявителя 
възможност да ги отстрани.
(5) Ако констатиран при експертизата по 
алинея 3 недостатък не бъде отстранен, ев­
ропейската патентна заявка се отказва, освен 
ако конвенцията предвижда друга правна по­
следица. Когато недостатъкът засяга правото 
на приоритет, заявката губи това право.“
37. Член 91 се заличава. 
38. Член 92 се изменя така: 
„Член 92
Изготвяне на доклада от европейското про­
учване
Европейското патентно ведомство в съот­
ветствие с Правилника за прилагане изготвя и 
публикува доклад от европейското проучване 
във връзка с европейската патентна заявка,